Abdullah Zeydan
Abdullah Zeydan (jdb. 13ê adara 1972an li Geverê) mîmar û siyasetmedarekî kurd e. Abdullah Zeydan yek ji parlamenterên berê yê Colemêrgê ye û şaredarê niha yê şaredariya bajarê mezin a Wanê ye. Zeydan li Zanîngeha Amerîkî ya Navneteweyî, Fakulteya Mîmariyê qedandiye. Di hilbijartinên 7ê hezîrana 2015an û 1ê çiriya paşîn a 2016an de wekî parlamenterê Colemêrgê hat hilbijartin. Di 4ê çiriya paşîn a 2016an de tevî parlamenterên Partiya Demokratîk a Gelan (HDP) ku di encama xala li Meclisa Tirkî ya li makeqanûnê hat zêdekirin de parêzbendiya wan a di derbarê dosyayên paşverû de hatibû rakirin hat binçavkirin û di heman rojê de hat girtin û şandin girtîgeha Tîpa F a Edîrneyê. Ji bo Zeydan ê di 6ê kanûna paşîn a 2023an de li Girtîgeha Edîrneyê bi Selahattin Demirtaş re di heman qawîşê de hatibû girtin, di 6ê kanûna paşîn a 2023an de biryara berdanê hat dayîn. Kurê parlamenterê berê yê Colemêrgê Mustafa Zeydan e. Birayê parlamenterê berê yê AK Partiyê yê Colemêrgê Rustem Zeydan e. Zeydan zewicî ye û sê zarokên wî hene.